CELEX: 22009D0075
Language: mt
Date: 2009-05-29 00:00:00
Title: Deċiżjoni tal-Kumitat Konġunt taż-ŻEE Nru 75/2009 tad- 29 ta’ Mejju 2009 li temenda l-Protokoll 31 għall-Ftehim ŻEE dwar il-koperazzjoni f'oqsma speċifiċi lil hinn mill-erba' libertajiet

3.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 232/39
               
            DEĊIŻJONI TAL-KUMITAT KONĠUNT TAŻ-ŻEE
      Nru 75/2009
      tad-29 ta’ Mejju 2009
      li temenda l-Protokoll 31 għall-Ftehim ŻEE dwar il-koperazzjoni f'oqsma speċifiċi lil hinn mill-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim taż-Żona Ekonomika Ewropea, minn hawn ’il quddiem imsejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31, dwar il-koperazzjoni f'oqsma speċifiċi barra l-erba' libertajiet, għall-Ftehim kien emendat bid-Deċiżjoni tal-Kumitat Konġunt taż-ŻEE Nru 73/2006 tat-2 ta’ Ġunju 2006 (1).
               
            
                  (2)
               
               
                  Huwa xieraq li l-koperazzjoni tal-Partijiet Kontraenti tal-Ftehim tiġi estiża sabiex tinkludi d-Deċiżjoni Nru 1351/2008/KE tal-Parlament Ewropew u tal-Kunsill tas-16 ta' Diċembru 2008 li tistabbilixxi programm Komunitarju pluriennali dwar il-ħarsien tat-tfal li jużaw l-Internet u t-teknoloġiji l-oħrajn tal-komunikazzjoni (2).
               
            
                  (3)
               
               
                  Il-Protokoll 31 għall-Ftehim għandu għalhekk ikun emendat sabiex jippermetti li din il-koperazzjoni estiża sseħħ mill-1 ta' Jannar 2009 ’il quddiem,
               
            IDDEĊIEDA DAN LI ĠEJ:
      Artikolu 1
      L-inċiż li ġej għandu jiżdied fl-Artikolu 2(5) tal-Protokoll 31, dwar il-koperazzjoni f'oqsma speċifiċi barra l-erba' libertajiet, għall-Ftehim:
      
                  “—
               
               
                  
                     32008 D 1351: Deċiżjoni Nru 1351/2008/KE tal-Parlament Ewropew u tal-Kunsill tas- 16 ta’ Diċembru 2008 li tistabbilixxi programm Komunitarju pluriennali dwar il-ħarsien tat-tfal li jużaw l-Internet u t-teknoloġiji l-oħrajn tal-komunikazzjoni (ĠU L 348, 24.12.2008, p. 118).”
               
            Artikolu 2
      Din id-Deċiżjoni għandha tidħol fis-seħħ fil-jum wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta' Jannar 2009.
      Artikolu 3
      Din id-Deċiżjoni għandha tiġi ppublikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Mejju 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 245, 7.9.2006, p. 44.
      
         (2)  ĠU L 348, 24.12.2008, p. 118.
      
         (*)  Ma huma indikati l-ebda ħtiġijiet kostituzzjonali.